stanford-oval/wikipedia huggingface dataset:
פרל בניש
הערות שוליים

↑   יהודית תידור באומל-שוורץ, רוחקה ושתי הרבקות: מנהיגות קבוצת ה"צנרשאפט" בפלשוב, באתר הספרייה הווירטואלית של מטח.
↑  Mrs. Pearl Benisch a”h, http://matzav.com, March 13, 2017
↑  בנות גיבורות בשואה, באתר "דעת"
הרוח שגברה על הדרקון, באתר "האישה היהודיה בשואה"
↑  תקציר הספר. באתר דוסי סטורי
| --- | --- |
בקרת זהויות :  NLI: 987007258551305171  PLWABN: 9810571827405606  GND: 1228558078  ISNI: 0000 0000 2851 133X  LCCN: n91053530  VIAF: 97433563   WorldCat (עם VIAF): 97433563
אגנש בינט

| --- | --- |
אין תמונה חופשית
 לידה:  1 באוגוסט 1920 בודפשט, ממלכת הונגריה 
 פטירה:  19 ביוני 1991 (בגיל 70) בודפשט, הונגריה 
 מדינה:  הונגריה 
 בן או בת זוג:  טמאש וארגה 
 
אגנש בינט (בהונגרית: Binét Ágnes; בודפשט, 1 באוגוסט 1920 – בודפשט, 19 ביוני 1991) הייתה פסיכולוגית יהודיה הונגרית, פסיכולוגית ילדים קלינית, פסיכותרפיסטית, עורכת ספרים של סיפורי ילדים וספרי לימוד.
אגנש בינט הפכה למשכילה ביותר ובצורה יוצאת דופן כבר בנעוריה. בזכות התעניינותה הרב-גונית, שאפתנותה וכישורי השפה המצוינים שלה היא הצליחה ללמוד מהגדולים במקצועה העתידי (ז'אן פיאז'ה, ליפוט סונדי, אימרה הרמן).
קורות חיים

בזכות כישורי השפה המצוינים שלה למדה פסיכולוגיה בבודפשט ובשווייץ (גם בגרמנית ובצרפתית). לפני פרוץ מלחמת העולם השנייה הייתה תלמידתו הישירה של פיאז'ה במכון ז'אן-ז'אק רוסו בז'נבה ולאחר מכן למדה אצל ליפוט סונדי בבודפשט. בגלל מוצאם היהודי חלק מבני משפחתה גורשו למחנות ריכוז, אבל אגנש בינט שרדה את השואה.
אחרי המלחמה, בין 1945 לבין 1948 למדה מדעי הרוח באוניברסיטה ובינתיים, מ-1947, למדה במכון בודפשט לפסיכולוגית ילדים בראשות פרנץ מיראי, בין היתר, עם ליוויה נמש וורה פרסטר. שם, במכון הלאומי לחינוך כשמו לאחר מכן, הכירה את בעלה, המתמטיקאי טמאש וארגה, ממנו נולדו לה שני ילדים: ז'וזה וארגה וג'רג' וארגה.
בשנות השישים עבדה כפסיכולוגית ילדים במכון לפסיכולוגיה של האקדמיה ההונגרית למדעים, ולאחר מכן לתקופה קצרה בבית יתומים ברחוב סל (Szél). ב-1968 ייסדה רופאת הילדים יוליה ג'רג' את המכון המפורסם לפסיכואנליזה ופסיכותרפיה ברחוב פאלודי, בו טופלו ילדים בשיטות מורכבות, פסיכיאטריות, פסיכולוגיות ופדגוגיות, לפי הדפוס האנגלו-סכסי. אגנש בינט עבדה שם כאנליטיקאית ילדים בשנות ה-70 ופרשה ב-1980. לאחר פרישתה, נתנה הרצאות, השתתפה בקונגרסים של האיגוד הפסיכואנליטי הבינלאומי (International Psychoanalitical Association – IPA) וטיפלה ולימדה מטופלים מבוגרים למשך כל שארית חייה. היא הייתה חברה בוועדת הלימודים של האגודה הפסיכואנליטית ההונגרית.
יצירתו של אימרה הרמן השפיעה רבות על בינט, כפי שמעידה עבודתה על ההדפסה המחודשת של "האינסטינקטים הקדומים של האדם". כמו כן, שמה של אגנש בינט מקושר גם למהדורת כרך האנתולוגיה של אליס הרמן "הילד מתבגר". בינט סיימה את לימודיה כפסיכואנליטיקאית אצל אימרה הרמן. עבודתו התאורטית של הרמן, בעיקר על "אינסטינקט ההיאחזות", נבחנה מחדש במחקרה, Attachment or Clinging, שראה אור גם מחוץ להונגריה. בעבודה זו הוא משווה את תאוריית ההיקשרות של ג'ון בולבי לתאוריית "אינסטינקט ההיאחזות" או "יצר ההיצמדות" של הרמן. הקריירה המקצועית שלה לא הצטמצמה לעבודתה כפסיכולוגית, הוא הייתה גם העורכת של ספר שירים שיצא לאור בהוצאת Cserepfalvi ב-1943 ביחד עם אווה אסודי, ובשנות החמישים, כשהפסיכולוגיה נאסרה בהונגריה, היא ערכה ספרי לימוד וספרי סיפורי ילדים עבור הוצאת הספרים מורה.
יצירותיה כמחברת

פרק זה טעון שכתוב. אנא תרמו לוויקיפדיה .  הסיבה היא חסר השם בשפת המקור.
משחקי ילדים (בודפשט, 1947)
ילד בגילאי 3–6. מקומו של הילד בביתו. (מחברים שותפים: אנה טרדוש, דומוקוש וארגה, בודפשט, 1969)
פסיכולוגיית הילד (מחבר שותף: פרנץ מיראי, בודפשט, 1970)
חלון – ג'ורפה (Ablak-Zsiráf). לקסיקון ילדים עם תמונות (עם פרנץ מיראי, בודפשט, 1971, מהדורה מתוקנת, 1981)
ג'ורקה לומד לספור 2, 1978
יסודות פסיכולוגיים של חינוך II. (ככותבת שותפה של אוסף הטקסטים, בודפשט, 1990)
קריאה וחברה (בשיתוף פרנץ גרבן ואטילה נאג', בודפשט, 1992)
תיאוריה ופרקטיקה של פסיכותרפיה לילדים 1–3. (ככותבת שותפה של אוסף הטקסטים, בודפשט, 1993)
למידה ופיתוח (ככותבת שותפה באוסף הטקסטים של 1994)
תרומותיה הנוספות

T. Aszódi Éva, V. Binét Ágnes (szerkesztők): Versek könyve. Nagy magyar költők verseiből kisgyerekek számára (Budapest, 1943)
Henri Wallon (szerző), V. Binét Ágnes (fordító): A gyermek lelki fejlődése (Budapest, 1958)
Henri Wallon (szerző), V. Binét Ágnes (fordító): Válogatott tanulmányok (Budapest, 1971)
Robert Frances, Révész Géza, Frank Barron, Sigmund Freud (szerzők), V. Binét Ágnes (fordító): Művészetpszichológia (Budapest, 1973)
Karl Bührer, Kurt Lewin, Kurt Koffka, Max Wertheimer (szerzők), V. Binét Ágnes (fordító): Alaklélektan (Budapest, 1974)
Jean Piaget (szerző), V. Binét Ágnes (lektor): Szimbólumképzés gyermekkorban (Budapest, 1978)
Alice Hermann (szerző), V. Binét Ágnes (szerkesztő): A gyermekben érlelődik a jövő (Budapest, 1979)
Sigmund Freud (szerző), V. Binét Ágnes (fordító): Esszék (Budapest, 1982)
Frank Barron, Ravenna Helson, Révész Géza, David Perkins (szerzők), V. Binét Ágnes (fordító): Művészetpszichológia (Budapest, 1983)
Hermann Imre (szerző), V. Binét Ágnes (fordító): Az ember ősi ösztönei (Budapest, 1984)
פרסים

פרס יוליה ג'רג'
לקריאה נוספת

ז'וז'ה וארגה (בתה של אגנש בינט)
ליוויה נמש : העתיד שלנו ב-1947. נזכרים באגנש בינט ( מהדורה שנייה. 1998).
לקסיקון ביוגרפי הונגרי חדש. עורך ראשי. לאסלו מרקו. בודפשט, מועדון הספר ההונגרי.
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  ISNI: 0000 0001 0978 5332  NKC: jx20051109017  VIAF: 60538404   WorldCat (עם VIAF): 60538404
Pride (In the Name of Love)

"Pride (In the Name of Love)" (בעברית: "גאווה (בשם האהבה)") הוא שיר של להקת הרוק האירית U2. זוהי הרצועה השנייה באלבומה של הלהקה "The Unforgettable Fire" משנת 1984, והוא יצא כסינגל המוביל שלו בספטמבר 1984. השיר הופק על ידי בריאן אינו ודניאל לנואה. השיר נכתב על מנהיג זכויות האזרח האמריקני מרטין לותר קינג, וזכה לביקורות מעורבות באותה התקופה, אך זכה להצלחה מסחרית גדולה, ומאז צאתו הוא הפך לאחד השירים הפופולריים ביותר של הלהקה, וכן זכה מאוחר יותר לביקורות חיובי על ידי רבים כאחד השירים הגדולים בכל הזמנים. הוא הופיע באלבומי האוסף של הלהקהThe" Best of 1980–1990" ו-"U218 Singles" ועובד והוקלט מחדש לאלבום "Songs of Surrender".
בשנת 2004, רולינג סטון דירגו אותו במקום ה-378 ברשימת "500 השירים הגדולים בכל הזמנים". השיר נכלל ברשימת 500 השירים שעיצבו את הרוקנרול של היכל התהילה של הרוק אנד רול.
כתיבה והקלטה

המנגינה והאקורדים לשיר אולתרו על ידי U2 במהלך בדיקת סאונד לפני מופע בנובמבר 1983 בהוואי בסיבוב ההופעות "War Tour" של הלהקה. הגיטריסט דה אדג' הוביל את הלהקה עם סדרה של שינויי אקורדים במהלך בדיקת הסאונד, אבל אחרי שמישהו עשה טעות, שאר החברים עלו על זה, שינו מסלול ונתנו "טוויסט חדש" לאלתור, לפי נייל סטוקס. לאחר סיום סיבוב ההופעות, הלהקה המשיכה לעבוד על השיר בביתו של הסולן הראשי בונו במגדלי מרטלו בבריי, שם דה אדג' חיבר את קטע הגיטרה לשיר. השיר המשיך במהלך פגישות ההקלטה של "The Unforgettable Fire", ובסופו של דבר הושלם באולפני וינדמיל ליין שבדבלין.
בהתחלה השיר היה על הגאווה של רונלד רייגן בכוחה הצבאי של אמריקה, אבל ספרו של סטיבן בי. אוטס "Let The Trumpet Sound: A Life of Martin Luther King, Jr", והביוגרפיה של מלקולם אקס גרמו לבונו להרהר בצדדים השונים של הקמפיינים לזכויות האזרח, האלימים והלא אלימים. בשנים שלאחר מכן, בונו הביע את חוסר שביעות רצונו מהמילים, אותן הוא מתאר, יחד עם שיר אחר מהאלבום, "Bad", כ"נשארו כמערכונים פשוטים". הוא אומר שהוא נדהם מדה אדג' ומהמפיקים בריאן אינו ודניאל לנואה, שהמעיטו בצורך לפתח את המילים מכיוון שהם חשבו שהאופי האימפרסיוניסטי שלהם ייתן עוצמה נוספת לתחושת השיר, במיוחד כאשר ישמעו אותם אנשים שאינם דוברי אנגלית. בספר "U2 by U2", בונו אמר: "הסתכלתי עד כמה השיר הזה מדהים וחשבתי: 'מה לעזאזל זה קשור?' זה רק עומס של צלילי תנועות שמתחברים לאדם גדול. השיר מאוד רהוט מבחינה רגשית - אם את לא יודע אנגלית."
כריסי היינד מהפריטנדרס שרה קולות רקע בשיר. היא הייתה נשואה לג'ים קר מסימפל מיינדס בזמנו וניתן לה קרדיט בשיר כ"קריסטין קר".
השיר מכיל את ההתייחסות השגויה לרצח מרטין לותר קינג כ-"Early morning, April 4" (בעברית: "בוקר מוקדם, 4 באפריל"), כשהאירוע התרחש בפועל אחרי 18:00. בונו מודה בשגיאה ובהופעות חיות הוא מרבה לשנות את המילים ל-"Early evening..." (בעברית: "ערב מוקדם...") השגיאה תוקנה בגרסה האקוסטית של השיר שנכללה באלבום של הלהקה משנת 2023, "Songs of Surrender". בשיר המעודכן השורה היא "In the evening, April 4" (בעברית: "בערב, 4 באפריל").
הופעות חיות

השיר בוצע לראשונה בהופעה בהופעת הפתיחה של סיבוב ההופעות "The Unforgettable Fire Tour" ב-29 באוגוסט 1984 בכרייסטצ'רץ', ניו זילנד. השיר הושמע כמעט בכל הופעה של U2 מאז סיבוב ההופעות הזה, אף על פי שהוא הושמע לעיתים רחוקות בחלק הראשון והשני של סיבוב ההופעות "Elevation Tour", שנערך בשנת 2001, ובחלק השני והשלישי של סיבוב ההופעות "360°" משנת 2009. בהופעות חיות במהלך שנות ה-80 ותחילת שנות ה-90 השיר נוגן לרוב במפתח סי במול, בעוד שמסוף שנות ה-90, השיר נוגן במפתח לה. נכון לשנת 2009, זהו השיר המושמע ביותר של הלהקה עם למעלה מ-770 ביצועים מתועדים, אף על פי ש-"I Will Follow" בוצע כנראה בתדירות גבוהה יותר. קטעים מנאומי מרטין לותר קינג מוצגים לעיתים קרובות על מסכי הווידאו השונים של המופעים במהלך הופעות אלו. בשנת 2010, בבריסביין, אוסטרליה, שונה הבית האחרון כדי לשקף את יום השנה ה-30 לרצח ג'ון לנון.
U2 ביצעה את השיר, יחד עם "City of Blinding Lights", בפני למעלה מ-400,000 איש ב-18 בינואר 2009 במופע "We Are One" באנדרטת לינקולן כדי לחגוג את ההשבעה הראשונה של ברק אובמה לנשיאות ארצות הברית. בסיום ההופעה ביקש בונו מהקהל לשיר למען חלומו של קינג ואמר שזה ”לא רק חלום אמריקאי, גם חלום אירי, חלום אירופי, חלום אפריקאי”, לפני שהתייחס לסכסוך הישראלי-פלסטיני, באומרו שזה ”חלום ישראלי, וגם חלום פלסטיני”.
במהלך מופע בלאס וגאס ב-9 באוקטובר 2023, הקדיש בונו ביצוע של השיר למאות הצעירים הישראלים שנרצחו בטבח מתוכנן על ידי מחבלי ארגון הטרור חמאס בפסטיבל המוזיקה נובה סוכות יומיים קודם לכן. גשר השיר שונה כדי להתייחס לאירוע, עם השורות "Early morning, October 7 / The sun rises in the desert sky / Stars of David, they took your life / But they could not take the your pride" (בעברית: בוקר מוקדם, 7 באוקטובר / השמש זורחת בשמי המדבר / מגני דוד, הם לקחו את חייכם / אבל הם לא יכלו לקחת את הגאווה שלכם").
מורשת

בשנת 1989,מגזין "Spin" כינה את השיר כסינגל ה-65 הטוב ביותר בהיסטוריה. בשנת 2004, רולינג סטון מיקם את השיר במקום 378 ברשימת "500 השירים הגדולים בכל הזמנים"; השיר דורג מחדש למקום ה-388 בגרסת הרשימה של המגזין משנת 2010. היכל התהילה של הרוק אנד רול בחר ב"Pride (In the Name of Love)" כאחד מ-500 השירים שעיצבו את הרוקנרול. רשות הטלוויזיה VH1 דירגה את השיר במקום ה-38 בספירה לאחור של "100 השירים הגדולים של שנות ה-80" בסדרה "The Greatest". בשנת 2004, מגזין "Mojo" מיקם את השיר במקום ה-63 ברשימת "100 רצועות הרוק האפיות".
בשנת 2007, דה רוטס ביצעו גרסת כיסוי לשיר במחרוזת עם "Sunday Bloody Sunday" לארוחת ערב של NAACP שנערכה כמחווה לבונו. הלהקה גם ערבבה חלק מהשיר שלהם, "False Media" וחלקים משירו של אדווין סטאר, "War".
מאוחר יותר הלהקה בחרה בשיר להיות אחד מתוך 40 שירים שהוקלטו מחדש ויעברו עיבוד מחדש לקראת האלבום שלהם משנת 2023 Songs of Surrender. הגרסה החדשה של השיר הייתה הסינגל המוביל מהאלבום.
קרדיטים

U2
בונו – שירה
דה אדג' – גיטרה, קולות רקע
אדם קלייטון – גיטרת בס
לארי מולן ג'וניור – תופים
מבצעים נוספים
כריסי היינד (קרדיט בתור "קריסטין קר") – קולות רקע
מיקומי שיא

|   ‏‏‏  מצעדים (1984)> מדינה |   ‏‏‏  מצעדים (1984)> מצעד |   ‏‏‏  מצעדים (1984)> מיקום שיא |   ‏‏‏  מצעדים (1984)>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 20 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 33 |  |
|  ארצות הברית | מצעד שירי הרוק המובילים | 2 |  |
|  גרמניה | GfK – טופ 100 | 27 |  |
|  הולנד | MegaCharts | 5 |  |
|  הממלכה המאוחדת | מצעד הסינגלים הבריטי | 3 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 1 |  |
|  פולין | ZPAV | 9 |  |
|  פלנדריה | אולטראטופ 50 | 6 |  |
|  קנדה | RPM טופ 100 | 26 |  |
|  שוודיה | סוורייטופליסטן | 12 |  |
|   ‏‏‏  מצעדי סוף-שנה (1984)> מדינה |   ‏‏‏  מצעדי סוף-שנה (1984)> מצעד |   ‏‏‏  מצעדי סוף-שנה (1984)> מיקום שיא |   ‏‏‏  מצעדי סוף-שנה (1984)>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  הולנד | סינגל טופ 100 | 27 |  |
|  הולנד | טופ 40 | 41 |  |
|  פלנדריה | אולטראטופ 50 | 47 |  |
הערות שוליים

↑  Aaron Sams, Harry Kantas, U2 – "Pride (In the Name of Love)" Single, U2songs.com, ‏25 במאי 2016
↑  16 canzoni degli U2, ‏20 באוקטובר 2020
↑  Scott Rowley & Sian Llewellyn, The 7" singles that defined the 1980s, Louder, ‏15 באוקטובר 2018
↑  Arusa Qureshi, Listen to "reimagined and re-recorded" version of U2's 'Pride (In The Name Of Love)', NME, ‏11 בינואר 2023 (ארכיון)
1 2  Stokes (2005), pp. 52–53
↑  McCormick (2006), p. 147
↑  Morse, Steve (29 בנובמבר 1984). "U2 Charts New Sound". The Boston Globe. sec. Calendar, p. 10. {{cite news}}:  (עזרה)
↑  McCormick (2006), p. 179
↑  Graham (1996), p. 24
↑  "I Will Follow" has 767 known performances, with many more earlier performances not documented. Mühlbradt, Matthias; Axver, André. "Misc stats". U2Gigs.
↑   ציוץ של הקופסה ברשת החברתית אקס (טוויטר), 9 באוקטובר 2023
↑  Kaufman, Gil (2023-10-09). "Bono Dedicates 'Pride (In the Name of Love)' to Israeli Victims of Hamas Attack on Dance Festival: 'Our Prayers Have Always Been for Peace'". Billboard (באנגלית אמריקאית). נבדק ב-2023-10-09.
1 2  Pride, AllMusic
1 2 3 4  U2 – Pride (In the Name of Love), Hung Medien, ‏23 בנובמבר 2009
↑  EveryHit.com search results: U2, Everyhit.com, יש לחפש את U2 באופן ידני.
↑  Lista Przebojów Programu 3, LP3, ‏30 בנובמבר 2018
↑  Kent Music Report No 548 – 31 December 1984 > National Top 100 Singles for 1984, Kent Music Report
↑  Jaaroverzichten – Single 1984, dutchcharts.nl
↑  Top 100-Jaaroverzicht van 1984, Dutch Top 40
↑  Jaaroverzichten 1984, Ultratop
| U2 |
| --- | --- | --- |
בונו • דה אדג' • אדם קלייטון • לארי מולן ג'וניור • דיק אוונס • איבן מקורמיק
| אלבומי אולפן | Boy •  October • War • The Unforgettable Fire • The Joshua Tree • Rattle and Hum • Achtung Baby • Zooropa • Pop • All That You Can't Leave Behind • How To Dismantle An Atomic Bomb • No Line on the Horizon • Songs of Innocence • Songs of Experience • Songs of Surrender |  |
| אוספים ומיני-אלבומים | Three • Wide Awake in America • Please: PopHeart Live PE • The Best of 1980-1990 • 7 • The Best of 1990-2000 • Exclusive • The Complete U2 • Live from Under the Brooklyn Bridge • U218 Singles • Wide Awake in Europe |  |
| אלבומי הופעות ואלבומים אחרים | Under a Blood Red Sky  • Original Soundtrack 1 |  |
| סינגלים | "New Year's Day" • "Sunday Bloody Sunday" • "Pride (In the Name of Love)" • "With or Without You • "One" • "Beautiful Day" |  |
| אוספי וידאו קליפים וסרטים | U2 Live at Red Rocks: Under a Blood Red Sky • Rattle and Hum • From the Sky Down |  |
| סיבובי הופעות והופעות | October Tour • War Tour • The Unforgettable Fire Tour • לייב אייד • A Conspiracy of Hope • The Joshua Tree Tour • Lovetown Tour • Zoo TV Tour • PopMart Tour • Elevation Tour • Super Bowl XXXVI halftime show • Vertigo Tour • 360° • Innocence + Experience Tour • The Joshua Tree Tour 2017 • Experience + Innocence Tour • The Joshua Tree Tour 2019 |  |
| --- | --- |
בקרת זהויות :  MusicBrainz work: 6ff1dd61-90ba-3eb9-a5a4-f84b5ce1effc
שאנן – המכללה האקדמית הדתית לחינוך

| --- | --- |

קמפוס המכללה
קמפוס המכללה
 מוסד אקדמי
 על שם:  נווה שאנן 
 השתייכות:  ציונות דתית
 תקופת הפעילות:  ה'תשי"א–הווה
 מייסדים:  ד"ר יחיאל בן נון
 בעלי תפקידים
 נשיא:  פרופ' אבי לוי
 סגן נשיא:  ד"ר אסתר כלפון
 יו"ר:  יו"ר המועצה האקדמית: פרופ' דוד בן חיים, יו"ר הוועד המנהל: מר יעקב ויזל
 דקאן:  ד"ר ערן לויזון, הרב ד"ר הראל שפירא, מיכל בלאו
 מיקום
 מיקום:  קריית שמואל (חיפה)
 מדינה:  ישראל ישראל
 קואורדינטות:  32°50′11″N 35°04′09″E﻿ / ﻿32.83645147222222°N 35.06925325°E﻿ / 32.83645147222222; 35.06925325
 https://www.shaanan.ac.il
  (למפת חיפה מוגדלת) שאנן – המכללה האקדמית הדתית לחינוך(למפת חיפה רגילה) שאנן – המכללה האקדמית הדתית לחינוך(למפת הגליל המערבי רגילה) שאנן – המכללה האקדמית הדתית לחינוך(למפת הגליל המערבי מוגדלת) שאנן – המכללה האקדמית הדתית לחינוך
 
שאנן – המכללה האקדמית הדתית לחינוך, היא מכללה אקדמית דתית להכשרת מורים, גננות וסגלי הוראה, הממוקמת בשכונת קריית שמואל שכמו קריית חיים שייכת מבחינה מוניציפלית לחיפה אף שגאוגרפית היא בקריות ולא בשטח השיפוט של חיפה.
היסטוריה

המכללה הוקמה בשנת תשי"א (1950) בידי ד"ר יחיאל בן נון כסמינר להכשרת גננות ומורות במסלול דו-שנתי במבנה בית הספר התיכון "עציון" ששכן ברחוב יל"ג בשכונת הדר הכרמל בחיפה. בשנת 1965 עברה המכללה - יחד עם בית הספר התיכון - למבנה בשכונת נווה יוסף בדרך נווה שאנן בחיפה. בית ספר עציון שינה אז את שמו ל"בית הספר הדתי לבנות - תיכון עירוני ו'", ושמה של המכללה נקרא על שם המקום שהוקמה בו: שכונת נווה שאנן בחיפה.
בשנות השבעים מסלול הלימודים הוארך לשלוש שנים והחלה להינתן תעודת מורה מוסמך בכיר. במהלך השנים נוספו תחומי התמחות ומסלולי לימוד, הכשרת מורות לחטיבת הביניים ולחינוך המיוחד. בד בבד נפתח גם מרכז להשתלמויות מורים שלמדו בו מאות מורים ללימודי תעודה, כגון: אבחון דידקטי, חינוך מיוחד, רכזות מקצוע, קורסי התאמה למורים עולים במתמטיקה ובאנגלית ועוד. כמו כן במרכז להשתלמויות ישנם קורסים בתחומים דיסציפלינריים שונים בחינוך ובהדרכה.
בשנת תשנ"ו עמרם מצנע, ראש העיר חיפה, הקצה שטח בשכונת קריית שמואל לבניית מבנה קבע למכללה, ובראשית שנת הלימודים תשס"ד עברה המכללה למבנה הקבע.
בשנת הלימודים תשס"א הכירה המועצה להשכלה גבוהה במכללה כמוסד אקדמי הרשאי להעניק תואר B.Ed. בשנת הלימודים תשס"ט קיבלה המכללה את האישור ללמד לתואר .M.Ed.
במכללה קיימים מרכזים ויחידות סמך:
מרכז סימולציות לשכלול מיומנויות חברתיות-רגשיות (SEL)
מרכז השראה: מעבדה ללמידה מקוונת ומרכז להפקת תוכן דיגיטלי
מרכז המרא"ה: המרכז לקידום איכות ההוראה
מרכז יח"ס (יחידת סיוע לסטודנט): תמיכה בסטודנטים עם לקויות למידה, שירותי נגישות ושירות לעולים חדשים
היחידה להכשרה קלינית: ליווי הסטודנט בהתנסות קלינית בשדה במהלך ההכשרה להוראה
היחידה למעורבות חברתית: קידום מחויבות ואחריות חברתית בקרב קהילת המכללה.
היסטוריה > ראשי המכללה

| --- | --- |
ראש המכללה : תקופת כהונה
ד"ר יחיאל בן נון: תשי"א-תש"ל
הרב ד"ר רפאל וינברג: תשל"א-תשנ"ג
ד"ר ערן לויזון: תשנ"ד-תשס"ב
ד"ר שלמה חריר: תשס"ג-תשס"ט
פרופ' יחיאל פריש: תש"ע-תש"פ
פרופ' אבי לוי: החל מתשפ"א
היסטוריה > מסלולי הלימוד

תואר ראשון .B.Ed ותעודת הוראה במסלולי הלימוד:
גננות במסלול הגיל הרך (0-6)
מורים ומורות לכיתות א'-ו' במקצועות תושב”ע, תנ”ך, היסטוריה, אנגלית, מתמטיקה, חינוך מיוחד וחינוך בלתי פורמלי.
מורות ומורים לבית הספר העל-יסודי
מורים ומורות לחינוך המיוחד
תואר שני .M.Ed בתוכניות:
הוראת מקרא בראי הפרשנות היהודית לדורותיה
חינוך – הוראה ולמידה במערכות משלבות
אנגלית – הוראת אנגלית בעידן הדיגיטלי
ייעוץ חינוכי
במכללה פועל מרכז ללימודי המשך ובו לימודי השלמה לתעודת הוראה לאקדמאים והרחבת הסמכה, קורס להכשרת מנהלים, קורסים למורים חדשים, חינוך לחיים במשפחה, קורסים לפיתוח מקצועי, קורסים למורים חונכים וקורס הנדסאים להוראה
היסטוריה > בקהילה

המכללה מקיימת שיתוף פעולה עם הקהילה, במסגרתו הוקמו:
בית כנסת ובית מדרש קהילתי
מעון יום (מ.ד.ע-טף)
בית מדרש "אלי-ה" לנשים ומדרשת "מעיין" לסטודנטיות
קמפוס ירוק - חינוך לקקיימות ואיכות הסביבה, הקמת מועצה ירוקה וקידום פרויקטים סביבתיים קהילתייים
היחידה למעורבות חברתית - מקדמת אחריות חברתית ומתווכת בין ארגונים חברתיים לסטודנטים
קניון חברתי קהילתי - חנות בגדים יד שנייה פתוחה לקהילה שמטרתה לעודד צרכנות מקיימת
קפה שאנן - סדרת הרצאות מקוונות בזום חודשיות עם מרצי המכללה.
היסטוריה > כתבי עת בהוצאת המכללה

המכללה מוציאה לאור מספר כתבי עת מדעיים ושפיטים:
"מחקר ועיון בחינוך מתמטי" - כתב עת העוסק בהכשרה ובהתפתחות מקצועית של מורים למתמטיקה (יוצא לאור החל מתשנ"ד)
"שאנן – כתב עת רב תחומי לעיון ולמחקר" (יוצא לאור החל מתשנ"ה)
"בין השורות" – כתב עת למחקר ויצירה בספרות ילדים ונוער (יוצא לאור החל מתשע"ו)
"הייעוץ החינוכי" - כתב עת המיועד לעוסקים בייעוץ חינוכי. מתפרסם משנת תשמ"ט על ידי אגודת היועצים החינוכיים בישראל. החל משנת תשע"ז יוצא לאור בחסות המכללה.
המכללה הישנה בנווה שאנן
הכניסה למכללה
ספרייה ומרכז מידע
מרכז סימולציות סימו-לב
הערות שוליים

↑  יהונתן גוטליב, מכניסים את התורה לאקדמיה, באתר ערוץ 7, 30 בדצמבר 2021
↑   בית מדרש אליה, ברשת החברתית פייסבוק
↑   מדרשת מעיין, ברשת החברתית פייסבוק
↑  יהונתן גוטליב, סיום ש"ס משניות במדרשת מעיין בשאנן, באתר ערוץ 7, 2 בנובמבר 2021
↑   האקדמית שאנן | קיימות? אצלנו?, סרטון בערוץ "מכללת שאנן shaanancollege", באתר יוטיוב (אורך: 00:38)
↑  כתב העת "מחקר ועיון בחינוך מתמטי" באתר מכללת שאנן
↑  שאנן - כתב עת בין-תחומי מקוון ליהדות לחינוך ולחברה באתר מכללת שאנן
↑  כתב-עת "בין השורות" באתר מכללת שאנן
↑  הייעוץ החינוכי - כתב עת של אגודת היועצים החינוכיים בישראל באתר מכללת שאנן
| --- | --- |
בקרת זהויות :  NLI: 987007306795705171  BnF: cb16648131b (data)  ISNI: 0000 0004 0630 9295  VIAF: 127210355   WorldCat (עם VIAF): 127210355 
מרחב למידה
מעבדה ללמידה מקוונת
קמפוס המכללה
חנות GPT

חנות GPT היא שוק מקוון של OpenAI שתוכנן לשמש כזירת מסחר מרכזית למשתמשי ChatGPT Plus (מנוי בתשלום), צוות, וארגונים. חנות GPT מוקדשת להפצה, גישה, ומכירה של סוכני GPT שהם יישומים מתוחכמים של מודלי Generative Pre-trained Transformer (GPT) המבוססים על ChatGPT בגרסה שנשענת על מודל השפה הגדול GPT-4 (LLM) של OpenAI.
החנות משמשת כזירת מסחר לגרסאות או סוגים שונים של ChatGPT, שכל אחד מהם מותאם ליישומים ספציפיים. בעוד שב-ChatGPT יש רמת גמישות בסיסית, סוכני GPT ממשיכים צעד קדימה על ידי התמחות במשימות או תחומים ספציפיים, התאמה לצרכים ותהליכי עבודה פרטניים, וניצול יכולות מתקדמות של עיבוד שפה טבעית.
הפלטפורמה מאפשרת למשתמשים לגלות ולהשתמש ביותר מ-3 מיליון גרסאות מותאמות אישית של ChatGPT, המעוצבות עבור טווח רחב של קטגוריות ויישומים כמו DALL-E, פרודוקטיביות, מחקר וניתוח, תכנות, חינוך וסגנון חיים.
חנות ה־GPT מייצגת ציון דרך משמעותי בהתפתחות של הטמעת טכנולוגיות בינה מלאכותית. נכון לראשית 2024 החנות מיועדת לסוכני GPT של OpenAI בלבד.
רקע

הרעיון שמאחורי חנות ה-GPT נבע מהרצון ההולך וגובר להתאמה אישית בתוך כלי בינה מלאכותית. ההצלחה של ChatGPT הובילה לקריאות להתאמת יכולותיו למטרות ספציפיות, ודחפה את OpenAI להציג הוראות מותאמות אישית ביולי 2023. עם זאת, גישה זו הוכחה כלא יעילה עבור צורכי התאמה מורכבים.
בנובמבר 2023, הכריזה OpenAI על חנות ה-GPT בכנס המפתחים הראשון שלה. הכנס סימן את שאיפתה של OpenAI להתרחב מסנסצייה צרכנית לספק של פלטפורמת מפתחים פופולרית, וסמנכ"ל השיווק סם אלטמן התגרה במשתתפי הכנס בהבטחה של "כמה דברים חדשים נהדרים".
בדצמבר דחתה OpenAI את השקת החנות, תוך ציון בהודעה פנימית שהיא ממשיכה "לבצע שיפורים" ב-GPTs על בסיס משוב מלקוחות. ההשקה התבצעה ב-10 בינואר 2024. ואפשרה למשתמשים ליצור, לשתף ולגלות GPTs שהוכנו מראש דרך פלטפורמה ייעודית.
פונקציונליות ומאפיינים

חנות ה־GPT כוללת מגוון רחב של GPTs שפותחו הן על ידי שותפי OpenAI והן על ידי קהילה רחבה יותר. היא כוללת מובילי דעה בקהילת המפתחים שמציג GPTs פופולריים ומובילים בקטגוריות שונות כמו DALL-E, כתיבה, מחקר, תכנות, חינוך וסגנון חיים. בנוסף, הפלטפורמה מדגישה GPTs חדשים ומשפיעים מדי שבוע, תוך עידוד חדשנות וגילוי רציף.